METEO, 14 ianuarie 2021. Vremea va fi rece în toată țara și sunt așteptate noi ninsori.
Cerul va fi noros în vestul, centrul şi nordul ţării, precum şi la munte, unde temporar va ninge. Valorile termice vor fi ușor mai coborâte decât cele specifice pentru această perioadă, în special la munte. În Capitală, vremea va fi rece.
RomâniaCerul va fi noros în vestul, centrul și nordul țării, precum și la munte, unde temporar va ninge și se va depune strat nou de zăpadă. În celelalte regiuni, înnorările vor fi temporare, iar ninsori slabe se vor semnala mai ales spre seară și noaptea, local în est și sud-est și izolat în rest.Vântul va sufla slab și moderat, cu intensificări la munte, îndeosebi la altitudini mari, unde ninsoarea va fi viscolită și zăpada spulberată, iar cu viteze mai mici, ziua în sud-vest și noaptea în nord-est.Temperaturile maxime se vor încadra, în general, între -4 și 4 grade Celsius, iar cele minime vor fi cuprinse între -10 și 0 grade Celsius. Dimineața, izolat, vor fi condiții de ceață, potrivit ANM.BucureștiVremea va fi rece. Cerul va fi temporar noros, iar spre seară și în prima parte a nopții, va ninge slab. Vântul va sufla slab și moderat. Temperatura maximă se va situa în jurul valorii de 2 grade Celsius, iar cea minimă va fi de -5…-4 grade Celsius.